Diari Oficial de la Generalitat Valenciana


Sumari del DOGV 6512, del 03-05-2011 (2011/4984)

RESOLUCIÓ de 28 d'abril de 2011, de l'Institut Valencià de Finances, per la qual es disposa la posada en circulació de dues emissions de deute públic de la Generalitat Valenciana destinada a inversors detallistes.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6512

Data del DOGV
:   03-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4984


Data del document
:   28-04-2011

Organisme emissor
:   Institut Valencià de Finances

Tipus de document
:   Resolució

RESOLUCIÓ de 28 d'abril de 2011, de l'Institut Valencià de Finances, per la qual es disposa la posada en circulació de dues emissions de deute públic de la Generalitat Valenciana destinada a inversors detallistes. [2011/4984]  
D'acord amb el que preveu el Decret 20/2011, de 4 de març, del Consell, pel qual s'autoritza la creació de Deute Públic de la Generalitat Valenciana, i, tal com establix la Llei 17/2010, de 30 de desembre, de Pressupostos de la Generalitat Valenciana per a l'exercici 2011.  
  
I, d'acord amb el Decret 94/1996, de 21 de maig, del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, i el Decret 83/1994, de 26 d'abril, del Govern Valencià, pel qual s'aprova el Reglament de l'Institut Valencià de Finances, que regulen les competències atribuïdes a l'Institut Valencià de Finances en matèria de gestió de l'endeutament de la Generalitat Valenciana i les seues entitats autònomes i empreses, resolc  
  
Primer  
Posar en circulació dues emissions de deute públic de la Generalitat Valenciana destinades a persones físiques o jurídiques qualificades com inversors minoristes i/o qualificats. S'exclou expressament de les presents emissions, les empreses de servici d'inversió, les entitats de crèdit, les entitats asseguradores, els fons d'inversió i les seues societats gestores, els fons de pensions i les seues societats gestores, i altres entitats financeres autoritzades o regulades. Sense perjuí d'això, no estaran subjectes a la present prohibició aquelles empreses de servicis d'inversió que tinguen la condició d'entitats col·locadores i asseguradores de la present emissió. Les emissions tenen les característiques següents:  
  
Emissió A: termini emissió 12 mesos  
- Import de l'emissió: 350 milions d'euros, ampliables a 550 milions d'euros.  
- Tipus emissió: a la par  
- Nominal dels valors: 1.000 euros  
- Data d'emissió: 5 dies hàbils des de la finalització del període de subscripció. S'entendrà per dia hàbil aquell que no siga festiu en el calendari TARGET2 ni en la plaça de València.  
- Cupó: fix, del 4,25% anual.   
- Base de càlcul i convenció: Actual/Actual ICMA (Convenció Act/Act Non-Adjusted, Following Business Day).  
- TAE anual: 4,25%  
- Pagament d'interessos: un pagament únic al venciment.  
- Import mínim i màxim de les peticions: l'import nominal mínim de les ofertes serà de 1.000 euros. Les peticions per imports superiors seran múltiples sencers de l'import mínim mencionat. L'import nominal màxim de les peticions serà de 2.000.000 euros, per NIF o número de passaport, incloent-hi les peticions individuals i en cotitularitat.  
  
- Amortització: única al venciment.  
- Data de venciment: al complir-se un any des de la data d'emissió  
  
- Preu d'amortització: 100%  
- Codi ISIN: ES8645804244  
  
Emissió B: termini emissió 24 mesos  
- Import de l'emissió: 250 milions d'euros, ampliables a 350 milions d'euros.  
- Tipus emissió: a la par  
- Nominal dels valors: 1.000 euros  
- Data d'emissió: 5 dies hàbils des de la finalització del període de subscripció. S'entendrà per dia hàbil aquell que no siga festiu en el calendari TARGET2 ni en la plaça de València.  
- Cupó: fix, del 4,75% anual.   
- Base de càlcul i convenció: Actual/Actual ICMA (Convenció Act/Act Non-Adjusted, Following Business Day).  
- TAE anual: 4,75%  
- Pagament d'interessos: anualment.  
- Import mínim i màxim de les peticions: l'import nominal mínim de les ofertes serà d'1.000 euros. Les peticions per imports superiors seran múltiples sencers de l'import mínim mencionat. L'import nominal màxim de les peticions serà de 2.000.000 euros, per NIF o número de passaport, incloent-hi les peticions individuals i en cotitularitat.  
  
- Amortització: única al venciment.  
- Data de venciment: al complir-se dos anys des de la data d'emissió.  
- Preu d'amortització: 100%.  
- Codi ISIN: ES0293219131  
  
Les característiques comunes a ambdues emissions són les següents:  
- Període de subscripció del 4 de maig a partir de les 09.00 hores fins al 20 de maig de 2011 a les 14.00 hores (hora peninsular). En relació amb cada una de les emissions, este terme es podrà reduir i finalitzar anticipadament a partir del 13 de maig, amb un preavís de 2 dies hàbils, quan, respecte a l'emissió de què es tracte, s'assolisca l'import de 500 milions d'euros en l'Emissió A o de 300 milions d'euros en l'Emissió B.  
- Admissió a negociació: Mercat Autonòmic de Deute Públic en Anotacions de la Generalitat Valenciana.  
- Agent de Pagaments: Borsa de València   
- Les entitats depositàries hauran de ser entitats adherides al Servici d'Anotacions en compte i liquidació de la Borsa de València (SACL), que hagen acceptat el compliment de la normes del Mercat Autonòmic de Deute Públic en Anotacions de la Generalitat Valenciana.  
  
- Tramitació de subscripcions: a través de les entitats asseguradores.  
- Comissions: en cas de no tindre comptes oberts, l'obertura, la subscripció i el tancament dels comptes d'efectiu i valors estaran lliures de comissions. No s'aplicaran comissions per subscripció i amortització. Les entitats asseguradores podran aplicar comissions d'administració segons els seus quadres de tarifes vigents.   
- Sistema de prorrateig i adjudicació de títols: els valors de les presents emissions seran adjudicats en els termes previstos en el Contracte de Col·locació i Assegurament firmat amb les entitats asseguradores. Es farà publicitat d'este sistema de prorrateig a l'inici del període de subscripció en la pàgina web de l'Institut Valencià de Finances.   
  
- Tenint en compte això els inversors hauran de conéixer que el nombre de títols que els adjudique l'entitat agent pot no ser igual a l'import per ells sol·licitat.  
- Publicitat del resultat de l'emissió: mitjançant resolució del director general de l'Institut Valencià de Finances publicada en el DOCV.  
  
  
Segon  
Les entitats asseguradores i col·locadores són les que figuren en l'annex I de la present resolució.   
  
Tercer  
Nomenar entitat directora i entitat agent la Caixa d'Estalvis i Pensions de Barcelona («La Caixa»).  
  
Quart  
Publicar esta resolució en el Diari Oficial de la Comunitat Valenciana.  
  
València, 28 d'abril de 2011.- El director de l'Institut Valencià de Finances: Jorge Vela Bargues  
  
  
  
ANNEX I  
  
Entitats asseguradores i col·locadores  
  
Barclays Bank PLC  
Banco de Valencia, SA.  
Banco Sabadell, SA.  
Caixa d'Estalvis de Catalunya, Tarragona i Manresa  
Caixa d'Estalvis i Pensions de Barcelona (La Caixa)  
Caja de Ahorros del Mediterráneo (CAM)  
Caja de Ahorros y Monte de Piedad de Madrid (Caja Madrid)  
Caixa d'Estalvis i Mont de Pietat d'Ontinyent  
Cajamar, Caja Rural, S. Coop. de Crédito  
Caja Rural del Mediterráneo, Ruralcaja, S. Coop de Crédito  
Deutsche Bank, AG London Branch